Junta de FaPaC demana la dimissió de la consellera d’Ensenyament – AMPA Escola Diputació
Junta de FaPaC demana la dimissió de la consellera d’Ensenyament
Posted on 16/12/2013 23/03/2017 by AmpaDiputacio
Volem una persona de consens, dialogant i que encarni el millor de l’escola catalana, i no algú que acostuma a buscar excuses més que respostes als reptes que té el sistema educatiu català.
Arran de la roda de premsa on vam denunciar el desgavell i els retards injustificats de la conselleria d’Ensenyament amb el tema de les beques menjador, la Consellera lluny de demanar disculpes i oferir diàleg es va enrocar en el “jo ho faig tot molt bé” i va arribar a dir en el ple del Parlament que havia demanat a FaPaC noms i cognoms dels nens sense beca que complien els requisits i que no tenien la beca. Aquesta afirmació, com sabeu, és falsa. No hem rebut cap escrit del departament en aquest sentit i, per tant, vam desmentir aquestes afirmacions amb un comunicat:http://www.fapac.cat/2013/11/la-fapac-desmenteix-les-afirmacions-imprecises-de-la-consellera
A més, no creiem que sigui la persona adequada per encapçalar un front d’oposició a l’execució de la LOMCE, no és la millor per liderar l’oposició a aquesta llei que haurem d’iniciar.
Una persona amb responsabilitats que no és capaç d’assumir els seus errors ha de plegar i deixar el seu lloc a algú disposat a millorar amb la col·laboració de la comunitat educativa.
131214_Comunicat dimissio consellera Rigau
Posted in Comunitat Educativa
Entrada anterior21/12. Activitat al barri.
Següent entrada2013 in review